กฎกระทรวงกฎกระทรวงการอนุญาตนำไพ่เข้ามาในราชอาณาจักรพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๗๕ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ใบอนุญาตนำไพ่เข้ามาในราชอาณาจักร มี๓ ประเภท ดังต่อไปนี้(๑)ใบอนุญาตประเภทที่หนึ่ง ได้แก่ใบอนุญาตนำไพ่เข้ามาในราชอาณาจักรเพื่อขายซึ่งมิใช่การขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๒)ใบอนุญาตประเภทที่สอง ได้แก่ใบอนุญาตนำไพ่เข้ามาในราชอาณาจักรเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๓)ใบอนุญาตประเภทที่สาม ได้แก่ ใบอนุญาตนำไพ่เข้ามาในราชอาณาจักรในกรณีอื่นนอกจาก(๑) และ (๒)ข้อ๓ ผู้ใดประสงค์จะขอใบอนุญาตนำไพ่เข้ามาในราชอาณาจักรต้องมีคุณสมบัติดังต่อไปนี้(๑)ใบอนุญาตประเภทที่หนึ่ง ต้องเป็นรัฐวิสาหกิจไทย และได้รับใบอนุญาตขายไพ่ประเภทที่๑(๒)ใบอนุญาตประเภทที่สอง ต้องเป็นผู้ได้รับใบอนุญาตขายไพ่ประเภทที่ ๒และเป็นผู้ได้รับอนุญาตให้ตั้งคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๓)ใบอนุญาตประเภทที่สาม ต้องเป็นรัฐวิสาหกิจไทยนิติบุคคลที่จัดตั้งขึ้นตามกฎหมายไทยหรือบุคคลธรรมดาที่มีอายุไม่ต่ำกว่ายี่สิบปีบริบูรณ์ข้อ๔ ผู้ใดประสงค์จะนำไพ่เข้ามาในราชอาณาจักรให้ยื่นคำขอใบอนุญาตต่ออธิบดีตามแบบที่อธิบดีประกาศกำหนดพร้อมด้วยเอกสารและหลักฐาน ณ สถานที่ ดังต่อไปนี้(๑)กรณีใบอนุญาตประเภทที่หนึ่ง ให้ยื่น ณสำนักงานสรรพสามิตพื้นที่แห่งท้องที่ที่สำนักงานของผู้นำเข้าหรือสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่(๒)กรณีใบอนุญาตประเภทที่สองหรือใบอนุญาตประเภทที่สาม ให้ยื่นขอใบอนุญาต ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่ข้อ๕ เมื่อเจ้าพนักงานสรรพสามิตได้รับคำขอใบอนุญาตแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วน ภายในระยะเวลาที่เจ้าพนักงานสรรพสามิตกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอและให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วนให้เสนอต่ออธิบดีพิจารณาเพื่อออกใบอนุญาตนำไพ่เข้ามาในราชอาณาจักรต่อไปข้อ๖ ในกรณีที่อธิบดีมีคำสั่งออกใบอนุญาตนำไพ่เข้ามาในราชอาณาจักรให้แจ้งคำสั่งดังกล่าวแก่ผู้ยื่นคำขอใบอนุญาตตามวิธีการที่อธิบดีกำหนดและให้มารับใบอนุญาตนำไพ่เข้ามาในราชอาณาจักรภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดเวลาให้ถือว่าสละสิทธิการเป็นผู้ได้รับใบอนุญาตนำไพ่เข้ามาในราชอาณาจักรในกรณีที่อธิบดีมีคำสั่งไม่ออกใบอนุญาตนำไพ่เข้ามาในราชอาณาจักรให้แจ้งคำสั่งดังกล่าวเป็นหนังสือแก่ผู้ยื่นคำขอใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์ การยื่นคำอุทธรณ์และระยะเวลาสำหรับการอุทธรณ์ให้ผู้ยื่นคำขอทราบด้วยใบอนุญาตนำไพ่เข้ามาในราชอาณาจักรให้เป็นไปตามแบบที่อธิบดีประกาศกำหนดข้อ๗ ผู้ได้รับใบอนุญาตนำไพ่เข้ามาในราชอาณาจักรต้องปฏิบัติตามเงื่อนไขดังต่อไปนี้(๑)ต้องนำไพ่เข้ามาในราชอาณาจักรทางสำนักงานศุลกากรหรือด่านศุลกากรที่อธิบดีประกาศกำหนด(๒)ต้องยินยอมให้เจ้าพนักงานสรรพสามิตตรวจสอบโดยวิธีการสุ่มหรือเก็บตัวอย่างเมื่อไพ่มาถึงสำนักงานศุลกากรหรือด่านศุลกากรตามที่ได้รับอนุญาต(๓)ต้องยินยอมให้เจ้าพนักงานสรรพสามิตเก็บตัวอย่างไพ่ที่นำเข้ามาในราชอาณาจักรและยินยอมให้นำไปเก็บรักษาที่สำนักงานสรรพสามิตพื้นที่ที่หน่วยปฏิบัติพิธีการตรวจปล่อยสินค้าตั้งอยู่เพื่อประโยชน์ในการคำนวณค่าภาษีสรรพสามิต(๔)ต้องแจ้งรายละเอียดของการส่งออกไปนอกราชอาณาจักรให้เจ้าพนักงานสรรพสามิตพื้นที่ที่สำนักงานศุลกากรหรือด่านศุลกากรที่ส่งออกตั้งอยู่ทราบสำหรับกรณีการนำไพ่เข้ามาเพื่อส่งออกไปนอกราชอาณาจักรเพื่อให้เจ้าพนักงานสรรพสามิตทำการตรวจสอบก่อนที่จะส่งไพ่ออกไปนอกราชอาณาจักรและให้ส่งสำเนาใบขนสินค้าขาออกของกรมศุลกากรหรือหลักฐานอื่นที่เกี่ยวข้องให้แก่เจ้าพนักงานสรรพสามิตณสำนักงานสรรพสามิตพื้นที่ที่ออกใบอนุญาตภายในสามสิบวันนับแต่วันที่ส่งออกไปนอกราชอาณาจักร(๕)ต้องนำไพ่เข้ามาในราชอาณาจักรภายในหกเดือนนับแต่วันที่ออกใบอนุญาตและให้ใช้สำหรับการนำเข้าได้เพียงครั้งเดียวหากมิได้นำไพ่เข้ามาภายในระยะเวลาดังกล่าวให้ถือว่าการอนุญาตสิ้นสุดลง(๖)ต้องจัดทำบัญชีรับจ่ายไพ่ที่นำเข้ามาในราชอาณาจักร ตามแบบที่อธิบดีประกาศกำหนดข้อ๘ ผู้ได้รับใบอนุญาตนำไพ่เข้ามาในราชอาณาจักรต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใดๆ ตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับไพ่และเงื่อนไขที่กำหนดไว้ในใบอนุญาต รวมทั้งข้อกำหนดเกี่ยวกับการศุลกากรที่เกี่ยวข้องข้อ๙ คำขอใบอนุญาตนำไพ่เข้ามาในราชอาณาจักรที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามกฎกระทรวงนี้และให้นำกฎกระทรวงนี้มาใช้บังคับกับการอนุญาตนำไพ่เข้ามาในราชอาณาจักรตามคำขอนั้นในกรณีที่คำขอที่ยื่นตามวรรคหนึ่งหรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ให้อธิบดีสั่งให้ผู้ขอรับใบอนุญาตดำเนินการแก้ไขเพิ่มเติมคำขอหรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้ให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๗๕ วรรคสองแห่งพระราชบัญญัติภาษีสรรพสามิต พ.ศ. ๒๕๖๐บัญญัติให้การขออนุญาตและการออกใบอนุญาตนำไพ่เข้ามาในราชอาณาจักรให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๙๕/๑๖ กันยายน ๒๕๖๐